NOTA DE FUNDAMENTARE

|  |  |
| --- | --- |
| SECŢIUNEA 1  **TITLUL PROIECTULUI DE ACT NORMATIV**  ***Ordonanța de urgență privind stabilirea unor măsuri în cadrul sistemului de sănătate*** | |
| SECŢIUNEA A 2-A  MOTIVUL EMITERII PROIECTULUI DE ACT NORMATIV | |
| *1. Descrierea situației actuale* | Necesitatea emiterii proiectului de act normativ este determinată, în principal, de următoarele elemente obiective a căror reglementare nu poate fi amânată:  Dreptul persoanei la ocrotirea sănătății este un drept fundamental garantat și ocrotit prin prevederile art. 34 alin. (1) din Constituția României. În mod corelativ, prevederile art. 34 alin. (2) din Constituția României instituie obligația statului de a lua măsuri pentru asigurarea sănătății și a igienei publice, astfel încât dreptul persoanei la ocrotirea sănătății și accesul la servicii medicale să fie asigurate în mod corespunzător.  Pe lângă componenta de resurse umane, componenta financiară reprezintă unul dintre elementele fundamentale ale unui sistem sanitar performant.  Comparativ cu perioada 1.01 – 30.06.2019, în anul 2023 au crescut semnificativ costurile pentru încalzit, iluminat și forță motrică. Din analiza Ministerului Sănătății, la nivel național se înregistrază o creștere medie cu 119.07% încălzit și iluminat, respectiv 22.69% pentru apă, canal și salubritate.   |  |  |  |  |  | | --- | --- | --- | --- | --- | | **Utilitati 01.01 - 30.06** | **2019 (lei)** | **2022 (lei)** | **2023 (lei)** | **Crestere %** | | Apă, canal și salubritate | 1,249,295.49 | 1,150,703.93 | 1,532,822.19 | 22.69 | | Încălzit, iluminat și forță motrică | 2,179,355.18 | 3,803,425.91 | 4,774,318.66 | 119.07 |   Comparativ cu anul 2019, prețul unitar al medicamentelor utilizate constant în tratamentul pacienților internați în unitățile sanitare a crescut semnificativ, înregistrându-se creșteri și de peste 500% pentru anumite produse medicale. Acest lucru a dus invariabil la epuizarea stocurilor în mod constant și la grave carențe în managementul pacientului. De asemenea, menționăm că unitățile sanitare se află în imposibilitatea de a asigura un stoc de calamitate pentru medicamentele de maximă urgență. Prezentăm în tabelul de mai jos câteva exemple semnificative.   |  |  |  |  |  |  | | --- | --- | --- | --- | --- | --- | | **Nr** | **Produs** | **UM** | **2019 (lei)** | **2023 (lei)** | **Crestere %** | | 1 | EFEDRINA 50 mg/ ml | FIOLA | 1.0900 | 7.0959 | 551.00 | | 2 | AMIKOZIT 500 mg/2 ml | FLACON | 5.3083 | 33.0270 | 522.18 | | 4 | MIOSTIN 0.5 MG/ML 1 ML | FIOLA | 0.8393 | 3.9349 | 368.83 | | 5 | LINEZOLID KABI 2 mg/ml | PUNGI | 30.2693 | 129.1541 | 326.68 | | 6 | LYSTHENON 5 ml | FIOLA | 1.6895 | 7.1286 | 321.93 | | 7 | MIOFILIN 24 MG/ML 10 ML | FIOLA | 1.8094 | 7.4774 | 313.25 | | 8 | ETAMSILAT 250 MG / 2 ML | FIOLA | 1.0355 | 4.2184 | 307.37 | | 9 | VANCOMICINA ROMPHARM 1000mg | FLACON | 18.4537 | 71.5040 | 287.48 | | 10 | GLUCONAT DE CALCIU 94mg/ml 10ML | FIOLA | 0.7412 | 2.8013 | 277.94 |   În mod asemănător, prețurile materialelor sanitare au înregistrat creșteri importante, chiar și de peste 300%, pentru toate tipurile, inclusiv cele de bază/critice.   |  |  |  |  |  |  | | --- | --- | --- | --- | --- | --- | |  | **MATERIAL** | **U** | **PRET 2019 (lei)** | **PRET 2023 (lei)** | **Crestere %** | | **1** | SONDE ENDOTRAHEALE CU BALONAS, DIVERSE DIMENSIUNI | BUC | 1.7 | 7.14 | 320.00 | | **2** | CANULE TRAHEOSTOMA CU BALONAS DIVERSE DIMENSIUNI | BUC | 16.07 | 59.5 | 270.26 | | **3** | MASCA AEROSOLI, DIVERSE DIMENSIUNI | BUC | 2.05 | 6.53 | 218.54 | | **4** | BONETE UNICA FOLOSINTA | BUC | 0.06 | 0.16 | 166.67 | | **5** | PUNGI URINA CU SUPAPA SI EVACUARE ADULTI/ PEDIATRICE |  | 0.75 | 1.88 | 150.67 | | **6** | HALATE UNICA FOLOSINTA | BUC | 1.01 | 2.19 | 116.83 | | **7** | BANDELETE GLICEMIE | CUT | 35.11 | 75.27 | 114.38 | | **8** | MANUSI EXAMINARE NESTERILE NEPUDRATE, DIVERSE MARIMI | BUC | 0.14 | 0.3 | 114.29 | | **9** | SONDE NAZOGASTRICE, DIVERSE MARIMI | BUC | 0.54 | 1.11 | 105.56 | | **10** | PRELUNGITOR SERINGA 150 CM | BUC | 0.51 | 1.04 | 103.92 |   Menționăm că această situație afectează în principal spitalele clinice din marile centre universitare, care asigură îngrijirea cazurilor complexe, grave, trimise din celelalte zone ale țării, cazuri ale căror costuri cu îngrijirile exced cu mult decontările făcute de CNAS se în sistemul DRG. Spitalele mai mici reușesc mult mai ușor să asigure managementul financiar, odată pentru că în aceste spitale cazurile internate sunt mai ușoare, mai simple, cu costuri predictibile, ce se încadrează în decontările de la CNAS și de asemenea pentru că atunci când cazurile se complică, sunt trimise la spitalele clinice universitare.  În ceea ce privește activitatea spitalelor, Ministerul Sănătății a efectuat o analiză comparativă pentru primele 6 luni (ianuarie-iunie) ale anului 2023 cu perioada similară a anului 2019, înainte de pandemie. Analiza a inclus activitatea pentru cele 374 spitale publice si 311 spitale private aflate în contract cu CNAS pentru servicii de spitalizare continua și/sau spitalizare de zi.   |  |  |  |  | | --- | --- | --- | --- | | **Tabel 1. Spitale publice (374)** |  | | | |  | | | | | **Spitalizari continue** | **Nr. Cazuri** | **2023 vs 2019 (%)** | **2023 vs 2019**  **(nr. cazuri)** | | Anul 2019 | 1,974,230 |  |  | | Anul 2023 | 1,683,768 | **🡫 -14.71%** | **🡫 -290,462** | | **Spitalizari de zi** |  | | | | Anul 2019 | 1,980,011 |  |  | | Anul 2023 | 2,257,590 | **🡩 14.02%** | **🡩 277,579** |  |  |  |  |  | | --- | --- | --- | --- | | **Tabel 2 - Spitale private (311)** |  | | | |  | | | | | **Spitalizari continue** | **Nr. Cazuri** | **2023 vs 2019 (%)** | **2023 vs 2019 (nr**  **cazuri)** | | Anul 2019 | 92,710 |  |  | | Anul 2023 | 101,663 | **🡩 9.66%** | **🡩 8,953** | | **Spitalizari de zi** |  | | | | Anul 2019 | 417,943 |  |  | | Anul 2023 | 681,614 | **🡩🡩🡩 63.09%** | **🡩🡩🡩 263,671** |  * Se observă o scădere de 14.71% a numărului total de spitalizări continue față de anul 2019. Astfel, in primele 6 luni ale anului 2023 au fost cu 290,462 mai puține spitalizări continue față de perioada similară a anului 2019. * Sectorul public înregistrează o creștere cu 14.02% a numărului de spitalizări de zi față de anul 2019 * Sectorul privat înregistrează o creștere cu 63% a numărului de spitalizări de zi față de anul 2019. * Spitalele private au înregistrat însă o creștere a activității pe toate tipurile de activitate. Dacă creșterea este moderată pe spitalizările continue, 9.66%, 8,953 de pacienți tratați în plus, observăm o creștere de 63.09% a numărului de spitalizări de zi. Acest lucru se datorează eliminării plafonului CNAS a numărului de spitalizări de zi contractate. * Orientarea spitalelor publice spre spitalizările de zi în detrimentul spitalizărilor continue este corectă și se înscrie în strategia națională de sănătate, care are ca obiectiv principal inversarea piramidei serviciilor de sănătate, eliminarea internărilor nenecesare și dezvoltarea serviciilor de ambulator. Scăderea numărului de spitalizări continue în 2023 se înscrie astfel întrun proces firesc, de așteptat, de reducere a numărului de internări nenecesare și de tratatament spitalicesc doar al cazurilor justificate. * Decontul CNAS pentru o spitalizare de zi este de 5-10 ori mai mic decât pentru o spitalizare continuă, este clar că scăderea cu 14.71% a spitalizărilor continue afectează semnificativ bugetele spitalelor publice și nu poate fi compensată de o creștere similară a numărului de spitalizări de zi.   Pericolul menținerii situației actuale:  a). Acumularea de datorii/arierate imposibil de recuperat/plătit cu sistemul actual de finanțare, fenomen care afectează deja spitalele clinice;  b). Afectarea severă a calității îngrijirilor pacienților internați în unitățile sanitare;  c). Dificultăți majore în asigurarea bugetului pentru angajarea de personal absolut necesar. Această problemă devine extrem de serioasă în condițiile în care recent Guvernul României a aprobat scoaterea la concurs a posturilor din sistemul sanitar, dar constrângerile bugetare vor împiedica ocuparea unor posturi critice pentru funcționarea spitalelor.  d). Punerea în pericol a implementării numeroaselor Proiecte cu fonduri europene sau alte fonduri, accesate de spitale; |
|
|
|
| *2. Schimbări preconizate* | În acest context, pentru a asigura în mod neîntrerupt decontarea serviciilor medicale și a medicamentelor, inclusiv pentru unele servicii medicale cuprinse în cadrul programelor naţionale de sănătate curative și, în consecință, pentru a respecta drepturile asiguraților din cadrul sistemului de asigurări sociale de sănătate, precum și tratarea şi monitorizarea bolilor cu impact major asupra stării de sănătate, prin prezentul act normativ se reglementează stabilirea, începând cu trimestrul III al anului 2023 a unor măsuri în sistemul de asigurări sociale de sănătate prin care să se asigure tranziția spre o situație similară celei anterioare contextului economic din anul 2023..  Prin aceste măsuri se urmărește deopotrivă asigurarea unei sustenabilități financiare a furnizării serviciilor medicale, medicamentelor și dispozitivelor medicale, pentru justificarea cheltuielilor și pentru realizarea unui control al costurilor în cadrul sistemului de asigurări sociale de sănătate, preîntâmpinându-se apariţia unor disfuncţionalităţi majore în asigurarea accesului bolnavilor la serviciile medicale preventive şi curative.  Contractarea de către casele de asigurări de sănătate a sume alocate de Casa Naţională de Asigurări de Sănătate cu destinaţie servicii medicale spitaliceşti, fără a mai fi necesară o regularizare trimestrială, având în vedere faptul că la nivelul CNAS se rețin cotele prevăzute de lege, pentru a asigura o gestionare eficientă a sumelor alocate în bugetul Fondului național unic de asigurări sociale de sănătate pentru acest domeniu de asistență medicală, astfel încât să se asigure accesul neîntrerupt al asiguraților la servicii medicale, precum și pentru situații neprevăzute care pot apărea în actualul context economic, după cum urmează:  a) la nivelul valorii aferente indicatorilor realizaţi în limita valorii de contract dacă se acoperă contravaloarea cheltuielilor efectiv realizate,  b) la nivelul cheltuielilor efectiv realizate în limita valorii de contract, în situaţia în care valoarea aferentă indicatorilor realizaţi este mai mică sau egală cu nivelul cheltuielilor efectiv realizate.  Această măsură are în vedere realizarea unui control al costurilor în unitățile sanitare cu paturi și pentru asigurarea unui acces neîntrerupt al asiguraților la servicii medicale spitalicești în unitățile sanitare cu paturi, care acordă servicii medicale spitalicești în regim de spitalizare continuă.  Necesitatea asigurării continuității reglementărilor este motivată de nevoia asigurării accesului asiguraților în mod nediscriminatoriu și neîntrerupt la acordarea și decontarea serviciilor medicale în cadrul sistemului de asigurări sociale de sănătate. |
|
| *3. Alte informaţii* |  |
| SECŢIUNEA A 3-A  IMPACTUL SOCIOECONOMIC AL PROIECTULUI DE ACT NORMATIV | |
| *1. Impactul macroeconomic* | Nu este cazul. |
| *11. Impactul asupra mediului concurenţial şi domeniului ajutoarelor de stat* | Nu este cazul. |
| *2. Impactul asupra mediului de afaceri* | Nu este cazul. |
| *21. Impactul asupra sarcinilor administrative* | Nu este cazul. |
| *22. Impactul asupra intreprinderilor mici si mijlocii* | Nu este cazul. |
| *3. Impactul social* |  |
| 4*. Impactul asupra mediului* | Nu este cazul. |
| *5. Alte informatii* | Nu au fost identificate. |
| SECŢIUNEA A 4-A  IMPACTUL FINANCIAR ASUPRA BUGETULUI GENERAL CONSOLIDAT, ATÂT PE TERMEN SCURT, CÂT ŞI PE TERMEN LUNG (PE 5 ANI)   |  |  |  |  |  |  |  | | --- | --- | --- | --- | --- | --- | --- | | Indicatori | Anul curent 2023 | Următorii 4 ani | | | | Media pe 5 ani | | 1 | 2 | 3 | 4 | 5 | 6 | 7 | | 1. Modificări ale veniturilor bugetare, plus/minus, din care: |  |  |  |  |  |  | | 1. buget de stat, din acestea: 2. impozit pe profit 3. impozit pe venit 4. bugete locale: 5. impozit pe profit 6. bugetul asigurărilor sociale de stat: 7. contribuții de asigurări |  |  |  |  |  |  | | 1. Modificări ale cheltuielilor bugetare, plus/minus, din care: 2. Bugetul de stat 3. cheltuieli de personal 4. bunuri și servicii |  |  |  |  |  |  | | 1. bugete locale: 2. cheltuieli de personal 3. bunuri și servicii |  |  |  |  |  |  | | 1. bugetul asigurărilor sociale de stat: 2. cheltuieli de personal 3. bunuri și servicii |  |  |  |  |  |  | | 1. Impact financiar, plus/minus, din care: 2. buget de stat 3. bugete locale |  |  |  |  |  |  | | 1. Propuneri pentru acoperirea creșterilor cheltuielilor bugetare |  | | | | | | | 1. Propuneri pentru a compensa reducerea veniturilor bugetare |  |  |  |  |  |  | | 1. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  | | 1. Alte informații |  | | | | | | | |
|  |  |
| SECŢIUNEA A 5-A  EFECTELE PROIECTULUI DE ACT NORMATIV ASUPRA LEGISLAŢIEI ÎN VIGOARE | |
| *1. Măsuri normative necesare pentru aplicarea prevederilor proiectului de act normativ:*  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii |  |
| *11. Compatibilitatea proiectului de act normativ cu legislația în domeniul achizițiilor publice* | Nu este cazul. |
| *2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare* | Nu este cazul. |
| *3. Măsuri normative necesare aplicării directe a actelor normative comunitare* | Nu este cazul. |
| *4. Hotărâri ale Curţii de Justiţie a Uniunii Europene* | Nu este cazul. |
| *5. Alte acte normative şi/sau documente internaţionale din care decurg angajamente* | Nu este cazul. |
| *6. Alte informaţii* | Nu au fost identificate. |
| SECŢIUNEA A 6-A  CONSULTĂRI EFECTUATE ÎN VEDEREA ELABORĂRII PROIECTULUI DE ACT NORMATIV | |
| *1. Informaţii privind procesul de consultare cu organizaţii nonguvernamentale, institute de cercetare şi alte organisme implicate* | Nu este cazul. |
| *2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ* | Nu este cazul. |
| *3. Consultări organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative* | Nu este cazul. |
| *4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente* | Nu este cazul. |
| *5. Informaţii privind avizarea de către:*  *a) Consiliul Legislativ;*  *b) Consiliul Suprem de Apărare a Ţării;*  *c) Consiliul Economic şi Social;*  *d) Consiliul Concurenţei;*  *e) Curtea de Conturi* | a) Proiectul va fi avizat de Consiliul Legislativ.  b) Nu este cazul  c) Proiectul va fi avizat de Consiliul Economic și Social  d) Proiectul va fi avizat de Consiliul Concurenței  e) Proiectul va fi avizat de Curtea de Conturi |
| *6. Alte informaţii* |  |
| SECŢIUNEA A 7-A  ACTIVITĂŢI DE INFORMARE PUBLICĂ PRIVIND ELABORAREA ŞI IMPLEMENTAREA PROIECTULUI DE ACT NORMATIV | |
| *1. Informarea societăţii civile cu privire la necesitatea elaborării proiectului de act normativ* | Proiectul de act normativ se adoptă, în conformitate cu prevederile art. 7 alin. (13) din Legea nr. 52/2003 privind transparența în administrația publică, republicată. |
| *2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice* | Nu este cazul. |
| *3. Alte informaţii* | Nu au fost identificate. |
| SECŢIUNEA A 8-A  MĂSURI DE IMPLEMENTARE | |
| *1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente* | Nu este cazul. |
| *2. Alte informaţii* | Nu au fost identificate. |

Având în vedere cele de mai sus, am elaborat prezentul proiect de ordonanță de urgență privind stabilirea unor măsuri în cadrul sistemului de sănătate.

**MINISTRUL SĂNĂTĂȚII**

**ALEXANDRU RAFILA**

AVIZĂM FAVORABIL:

|  |  |
| --- | --- |
| **VICEPRIM-MINISTRU,**  **MARIAN NEACȘU** | MINISTRUL DEZVOLTĂRII, LUCRARILOR PUBLICE SI ADMINISTRAȚIEI **ADRIAN-IOAN VEȘTEA** |
| **MINISTRUL FINANTELOR,**  **MARCEL-IOAN BOLOȘ** | **CASA NAȚIONALĂ DE ASIGURĂRI DE SĂNĂTATE**  **ANDREI BACIU** |
|  |  |
| **MINISTRUL JUSTIŢIEI,**  **ALINA-ȘTEFANIA GORGHIU** | |
|  |  |